Подкрепа за Обществените съвети на депутати от Народното събрание
Източник: http://www.eurochicago.com/2016/01/izborni-os-i-e-konsulski-uslugi/
Извадка от стенограма от заседание на Комисията по политиките за българите в чужбина:
ПРЕДС. РУМЕН ЙОНЧЕВ: Нашите сънародници в чужбина, разбира се, искат тези обществени съвети да бъдат създадени възможно по-скоро, за да могат реално да поставят по един представителен начин своите проблеми пред нашите дипломатически представителства, респективно пред държавата.
ЮЛИАН АНГЕЛОВ: Първо се обръщам към представителите на Министерството на външните работи. Искам да кажа, че нашите дипломати може да са по-активни при формирането на тези обществени съвети, които са в съответните държави, да бягат от отговорност. Вие казахте, че едните организации били така, другите така и не можело дипломатите да са арбитър. Напротив, те трябва да решат проблема и да направят така, че да има такива обществени съвети във всяка една държава, където има голяма или средно голяма българска диаспора.
Относно националното представителство и промените, които българите зад граница искат да предложат в закона, което спомена и проф. Кръстева, и господин Вангелов, мога да кажа само следната препоръка: когато се събират и коментират тези неща, направете така, че текстовете, които предлагате, наистина да са за промяна в закона. Защото не може всяко нещо, което е решено, че трябва да се направи, да влиза в един закон.
ПРЕДС. РУМЕН ЙОНЧЕВ: Господин Ангелов, аз не виждам причина защо да не обвържем по някакъв начин в една законодателна промяна въпроса с обществените съвети и въпроса с националното представителство. Защо да правим дублиращи се и различни органи и функции, когато може да имат някаква последователност? Разбирам, че в момента те нямат обвързаност. Но ако говорим за избираемо национално представителство, то трябва да тръгне отнякъде и защо не от тези обществени съвети.
БОРИС СТАНИМИРОВ: Хората са изключително активни, бих казал, даже нереално иновативни в някои свои очаквания и настоявания и че има сериозно очакване от страна на българската държава да се ангажира още с това и да се ангажира с малко по-канализирано и легитимно представителство и с форуми за диалог с тях.
От тази гледна точка аз смятам, че е важен ангажиментът на Министерството на външните работи към провеждане на тези избори, точно за да може да се придаде държавната политика и да се усети присъствието на държавата и нейната воля да има такива съвети и да има активен диалог с тези български общности. Но със сигурност ангажиментът на държавата трябва да присъства и той трябва да мине през Министерството на външните работи, а не да го оставим на някаква самоорганизация. 
БОРИС ВАНГЕЛОВ председател на ДАБЧ: С наше писмо от 15 юли 2015 г. Агенцията е отговорила, че подкрепя идеята да бъдат проведени евентуално такива пилотни избори в един-два консулски окръга, за да се види как работи процесът. Тоест подкрепяме тази идея, тя е залегнала в самата стратегия.
ПРЕДС. РУМЕН ЙОНЧЕВ: Благодаря Ви, господин Станимиров. Мисля, че това, което казахте, пак навежда на мисълта, че организацията на един такъв избор трябва да бъде ангажимент на нашите дипломатически представителства, а не доброволно организирано от асоциациите в чужбина. Защото дори да е електронно гласуването, неговата гаранция трябва да бъде държавата, че то е обективно и че не е манипулирано. Отново вървим към варианта, с който Министерството на външните работи трябва да се ангажира пряко и съвсем отговорно с тази задача.

Следват мненията на други държавни лица от различни институции в хронологичен ред - от най-новите към по-старите.

Подкрепа от българското Генералното консулство в Чикаго
"В качеството си на генерален консул на Република България в Чикаго, считам за своя отговорност и съм изразявал не веднъж готовност, в рамките на своите компетенции да съдействам за подготовката и организирането на местните български „Обществени съвети” на българите в консулския окръг на генералното консулство или поне пилотно в Чикаго."
Симеон Стоилов - Генерален консул на Р.България 
Цялото му изключително интересно и важно писмо може да намерите тук:
http://www.eurochicago.com/wp-content/uploads/2016/02/Why_public_councils_2016_v5.doc

Министър Даниел Митов и посланик Елена Поптодорова
При среща на външния министър Даниел Митов с представители на българската общност в Чикаго.
Главният редактор на Еврочикаго говори пред гостите и събралите се за пропусната възможност да се проведат пилотни избори за Обществени съвети към генералното консулство на Р. България в Чикаго. (Провеждането на такива избори за Обществени съвети към посолства и консулства, каквато възможност има в Закона за българите, живеещи извън Р. България, приет още през 2000 г. – б.р.) Посланник Елена Поптодорова дори се учуди, че е пропусната въможността и такива избори не са се състояли. А министър Митов прие връченото му от редактора ни писмо и обеща да вземе отношение, за да не се пропусне друг удобен случай.
http://www.eurochicago.com/2015/10/daniel-mitov-v-tchikago-2/

Подкрепа за ОС от Президентството
За избори на ОС бе получена подкрепа от вицепрезидента г-жа Маргарита Попова, която в специално писмо от 28.07.2015 г.,  адресирано до представители на Временните обществени съвети на българите в чужбина, написа:
„... при консолидация на отговорните български институции и при ангажирано участие на Временните обществени съвети – да бъде осъществено пилотно гласуване от българите в чужбина за консултативни съвети към дипломатическите представителства. Изразявам своята подкрепа за това!“
http://www.eurochicago.com/2015/07/k-pentchev-za-os/

Подкрепа за ОС от Националният омбудсман
Националният омбудсман Константин Пенчев ни написа - в писмото си (изх. № 3144/24.07.2015 г.):
„Предвид законовата възможност и изразената принципна подкрепа на Вашето искане от ДАБЧ, се обърнах с препоръка към министъра на външните работи да окаже съдействие за реализирането на тази възможност, като предприеме съответни действия по компетентност. Използвах случая да насоча вниманието на министъра, като член на Минитерския съвет, и към разпоредбата на ал.3 от ПЗР на ЗБЖИБР, съгласно която Министерският съвет приема правилник за прилагане на закона – задължение, което не се изпълнява вече 15 години.“
http://www.eurochicago.com/2015/07/k-pentchev-za-os/

От Държавната агенция за българите в чужбина
„ДАБЧ подкрепя идеята да бъдат проведени първите пилотни избори за Обществени съвети по места паралелно с провеждането на референдума, който за първи път се планира да се осъществи и в чужбина“.
http://www.eurochicago.com/2015/07/dabch-obshtestveni-saveti/

Журналистите в БНР също са за избори за ОС
В защита на Обществените съвети са журналисти от БНР като Ирина Недева и Силвия Великова, които ни дадоха трибуна в националния ефир.
Абсолютно твърдо и непоклатимо бе мнението на такъв познавач на темата за българите в чужбина и член на Консултативния съвет към ДАБЧ, каквато беше Илиана Райчева - тя бе за избори за Обществени съвети и едва след това от тях да се избират членове за Национален съвет. 

Всичко това, цялата тази подкрепа за Обществените съвети и представителството на българите в чужбина от страна на различни институции и личности е постигнато в голяма степен и благодарение на читателите и приятелите на Еврочикаго. И няма как да забравим това.

Линк към проекта: . https://docs.google.com/document/d/16msuIdjW2RrxPiPf5Q0jikM8lPLvabcgk9q6fC2ui7Q